
Parlamentul  României

Camera  Deputaților

Comisia pentru industrii si servicii









București, 05.04.2018




                                                    Nr.4c-3/151/2018
BIROUL PERMANENT

AL

CAMEREI DEPUTAȚILOR



Vă înaintăm, alăturat, Raportul asupra proiectului de Lege privind aprobarea Ordonanței de urgență a Guvernului nr.112/2017 pentru modificarea și completarea Ordonanței de urgență a Guvernului nr.57/2016 privind reglementarea unor măsuri în vederea conformării statului la unele obligații de mediu din sarcina operatorilor economici din industria extractivă, aflați sub autoritatea Ministerului Economiei, transmis cu adresa nr.P.L.x. 130 din 19 martie 2018.


În raport de obiectul și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.

PREȘEDINTE,

Iulian Iancu

                                                    Nr.4c-3/151/2018
R A P O R T

asupra proiectului de Lege privind aprobarea Ordonanței de urgență a Guvernului nr.112/2017 pentru modificarea și completarea Ordonanței de urgență a Guvernului nr.57/2016 privind reglementarea unor măsuri în vederea conformării statului la unele obligații de mediu din sarcina operatorilor economici din industria extractivă, aflați sub autoritatea Ministerului Economiei


În conformitate cu prevederile art.95 și 115 din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată, spre dezbatere în fond, în procedură de urgență, cu proiectul de Lege privind aprobarea Ordonanței de urgență a Guvernului nr.112/2017 pentru modificarea și completarea Ordonanței de urgență a Guvernului nr.57/2016 privind reglementarea unor măsuri în vederea conformării statului la unele obligații de mediu din sarcina operatorilor economici din industria extractivă, aflați sub autoritatea Ministerului Economiei, transmis cu adresa nr.P.L.x. 130 din 19 martie 2018, înregistrat la comisie sub nr.4c-3/151 din 20 martie 2018.



Consiliul Legislativ, cu avizul nr.1172/27.12.2017, avizează favorabil proiectul de ordonanță de urgență cu observații și propuneri preluate de inițiator.



Consiliul Economic și Social, cu actul nr.6112/21.12.2017, avizează favorabil proiectul de act normativ.


Senatul, în calitate de primă Cameră sesizată, a adoptat proiectul de lege ședința din 14 martie 2018.



Ordonanța de urgență a Guvernului supusă dezbaterii are ca obiect de reglementare modificarea și completarea Ordonanței de urgență a Guvernului nr.57/2016 privind reglementarea unor măsuri în vederea conformării statului la unele obligații de mediu din sarcina operatorilor economici din industria extractivă, aflați sub autoritatea Ministerului Economiei, aprobată cu modificări prin Legea nr.239/2016, astfel încât sumele utilizate pentru finanțarea măsurilor luate în vederea conformării statului român la unele obligații de mediu, să fie considerate cheltuieli pentru conservarea și administrarea bunurilor din averea debitorului, în sensul procedurii falimentului, în înțelesul legislației insolvenței aplicabile și, în consecință, să fie plătite cu prioritate din valorificarea acestor bunuri.



Membrii Comisiei pentru industrii și servicii au examinat proiectul de lege în ședința din 4 aprilie 2018 și au hotărât, cu unanimitate de voturi, să propună plenului Camerei Deputaților adoptarea proiectului de Lege privind aprobarea Ordonanței de urgență a Guvernului nr.112/2017 pentru modificarea și completarea Ordonanței de urgență a Guvernului nr.57/2016 privind reglementarea unor măsuri în vederea conformării statului la unele obligații de mediu din sarcina operatorilor economici din industria extractivă, aflați sub autoritatea Ministerului Economiei, în forma adoptată de Senat.



La lucrările comisiei au fost prezenți 16 deputați din totalul de 19 deputați membri ai comisiei.


La lucrările comisiei a participat, în calitate de invitat, din partea Ministerului Economiei domnul Adrian Popescu – director.



În raport de obiectul și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera decizională pentru acest proiect de lege este Camera Deputaților.

                    PREȘEDINTE,                     

SECRETAR,

                     Iulian Iancu                                       Roxana Mînzatu
Consilier parlamentar, Isabela Patricia Robe

